Author: jesinova
Last saved by: Szalayová Dana
Company: MPSVR SR

Dôvodová   správa

Všeobecná časť

Návrh nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov (ďalej len „návrh nariadenia vlády Slovenskej republiky“) sa predkladá v súlade s § 113 ods. 1 zákona č. 400/2009 Z. z. o štátnej službe a o zmene a doplnení niektorých zákonov v znení neskorších predpisov (ďalej len „zákon o štátnej službe“), ktorý splnomocňuje vládu Slovenskej republiky na jeho vydanie.

V zmysle ustanovenia § 2 ods. 3 písm. c) zákona č. 2/1991 Zb. o kolektívnom vyjednávaní v znení neskorších predpisov sa zmluvné strany v rámci kolektívneho vyjednávania dohodli  na obsahu Kolektívnej zmluvy vyššieho stupňa v štátnej službe na rok 2014 (ďalej len „kolektívna zmluva“). Kolektívna zmluva bola podpísaná 25. novembra 2013.

Podľa čl. II bodu 3 kolektívnej zmluvy sa platové tarify štátnych zamestnancov            s účinnosťou od 1. januára 2014 zvýšia o pevnú sumu 16 eur.  

Podľa § 113 ods. 2 zákona o štátnej službe zvýšenie platových taríf a termín účinnosti ich zvýšenia podľa kolektívnej zmluvy sa zahrnie do návrhu zákona o štátnom rozpočte na rok 2014.   

Návrh nariadenia vlády Slovenskej republiky je v súlade s Ústavou Slovenskej republiky, s medzinárodnými zmluvami a medzinárodnými dokumentmi, ktorými je Slovenská republika viazaná, s právom Európskej únie a ďalšími všeobecne záväznými právnymi predpismi.